Gosa considerar-se que una sociedat ye prou civilizada en dixar d'estar una sociedat tribal a on as relacions socials s'alazetan en parentesco entre los suyos miembros ta esdevenir una sociedat más complexa a on i destacan bellas caracteristicas, como un urbanismo y una arquitectura prou desembolicaus que fan que una part important d'a población resida en as ciudatz u a lo menos en pueblos como conseqüencia de l'estendillamiento d'o sedentarismo, un desembolique de l'agricultura y la ganadería que permita mantener a la población que no tienga o suyo treballo en o sector primario y faiga posible asinas una división d'o treballo que a la vegada permita o intercambio d'excedents de producción en forma de comercio con as sociedatz mugants u amanadas, una politica u poder politico prou centralizau y fuerte como ta creyar formas de control gubernamentals (estau, leis, exercito, monarquías, etz) y relichiosas (clero, templos...) sobre os ciudadans, y un desembolique cheneral d'o conoiximiento alazetau en a escritura superando a transmisión oral que permita a transmisión acumulativa en o tiempo d'ixe conoiximiento enta las succesivas cheneracions permetendo asinas l'aparixión d'inventos industrials que comporten o creiximiento d'a producción y de l'excedent ta continar a expansión d'a civilización.